<classify> BODI ya Wakurugenzi ya Shirika la Umeme Tanzania Tanesco, limejizatiti kuhakikisha shirika linakabiliana na ukuaji wa haraka wa Jiji la Dodoma, ikiwamo kuhudumia Uwanja mpya wa Ndege wa Msalato.Akizungumza baada ya ziara ya kuangalia maeneo ambayo Tanesco inapaswa kufikisha miundombinu ya umeme, Mwenyekiti wa Bodi ya Wakurugenzi ya Tanesco, Dk Alexander Kyaruzi alisema Jiji la Dodoma, linakua kwa haraka na mahitaji ya umeme yanaongezeka. Tangu serikali kutangaza serikali kuhamia hapa Dodoma, mahitaji ya umeme yameongezeka sana na tunavyoona ujenzi unaenda kwa kasi sana na sisi bodi tumeona ni vizuri tukaja kuangaliwa wapi tutaweka miundombinu yetu ili miundombinu yetu nayo isogezwe na tuingizwe kwenye mipango miji, alisema Dk Kyaruzi. Alisema awali mahitaji ya umeme kwa Jiji la Dodoma, yalikuwa ni megwati 28 na kuwa tangu serikali kuhamia Dodoma mahitaji yamefikia megawati 32. Ukiangalia kimahesabu unaweza sema kuna ongezeko dogo sana la megawati 4 tu, lakini sisi tumefanya makadilio ya miaka mitano mitano na tumeona kuwa miaka 20 ijayo matumizi ya nishati ya umeme kwa Dodoma itakuwa megawati 240.Tanesco hatutaki maendeleo yatutangulie, inabidi sisi watoa huduma maendeleo yatukute na watu wanajenga wanakuta miundombinu ipo ndio maana tumekuja kuangalia ni wapi tutaweka miundombinu, wapi tutaweka njia za umeme ikiwemo huku ambako serikali inatarajia kujenga Uwanja wa Ndege eneo la Msalato, alisema.  <topic>: kitaifa 